== Filips død ==
[[Fil:Pausanius assassinates Philip during the procession into the theatre by Andre Castaigne (1898-1899).jpg|thumb|Filip snigmyrdes af [[Pausanias (makedoner)|Pausanias]], gravering af [[André Castaigne]].]]
Lige inden afrejsen til invasionen af [[Persien]] i 336 f.Kr blev Filip snigmyrdet af en livvagt og elsker, der hed [[Pausanias (makedoner)|Pausanias]]. Filip havde indbudt prominente gæster fra hele Grækenland til sin datter Kleopatras bryllup med morbroren Aleksandros. Dagen efter [[vielse]]n var der arrangeret konkurrencer og [[teater]]forestillinger, der indledtes med et optog af tretten [[statue]]r, forestillende [[Olympens tolv guder]], plus Filip selv. Derefter fulgte Filip i en kostbar hvid kappe, ledsaget af sin søn Aleksander samt sin svoger-og-svigersøn, kongen af Epeiros. Filip havde bedt [[livgarde]]n om at holde afstand for at demonstrere, at han var beskyttet af alle grækeres velvilje; men pludselig sprang livvagten Pausanias frem, og stødte sin dolk ind mellem Filips ribben. Han døde øjeblikkeligt, mens morderen flygtede fra teatret. Pausanias havde i forvejen placeret heste ved byporten, men på vej derhen viklede han fødderne ind i en [[slyngplante]], snublede og blev dræbt med [[spyd]] af tre forfølgere.<ref>Bengt Liljegren: ''Aleksander den store'' (s. 38-9)</ref>
Historie